ALAQUÀS JA TÉ FALLERES MAJORS PER A L'ANY 2026: CLARA RODRÍGUEZ CUCARELLA I SILVIA RUIZ RUIZ
12/05/2025

# ALAQUÀS JA TÉ FALLERES MAJORS PER A L'ANY 2026: CLARA RODRÍGUEZ CUCARELLA I SILVIA RUIZ RUIZ

*   12/05/2025
*   [Falles](/categoria/36/0/falles)
*   [Imprimir](#)
*   Compartir
*    https://www.alaquas.org/documento.asp?id\_do=22843

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22843%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20JA%20T%C3%89%20FALLERES%20MAJORS%20PER%20A%20L%27ANY%202026%3A%20CLARA%20RODR%C3%8DGUEZ%20CUCARELLA%20I%20SILVIA%20RUIZ%20RUIZ)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22843/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22843/12052025img_0302_Form_4.jpg)](https://www.alaquas.org/ficheros/documentos/2025/2/22843/12052025img_0302_Form_10.jpg "<a href='https://www.alaquas.org/ficheros/documentos/2025/2/22843/12052025img_0302_Form_10.jpg' target=_blank><i class='fa fa-external-link' aria-hidden='true'></i>.ALAQUÀS JA TÉ FALLERES MAJORS PER A L'ANY 2026: CLARA RODRÍGUEZ CUCARELLA I SILVIA RUIZ RUIZ</a>")

El Castell d'Alaquàs ple de gom a gom en l'acte públic en què es van elegir les noves representants falleres.

Clara Rodríguez Cucarella i Silvia Ruiz Ruiz seran les màximes representats de les falles d’Alaquàs per a l’exercici 2026. El dissabte 10 de maig va tindre lloc al Castell d’Alaquàs l’acte oficial d’Elecció de les Falleres Majors d’Alaquàs amb la presència d’un nombrós públic que va omplir el monument històric de gom a gom.

L’Alcalde d’Alaquàs, Toni Saura, i la Regidora de Falles, Sandra Conde, van ser els encarregats de donar lectura a les actes. L’acte va comptar amb la presència de les Falleres Majors d’Alaquàs de l’any 2025, Natalia Martínez Carrasco i Carla Soria Álvarez, la Junta Local Fallera i les i els representants de les onze comissions del municipi.

A les proves del procés de selecció per a elegir la Fallera Major Infantil es van presentar tres xiquetes: Maria Fernández Magaña, Clara Rodríguez Cucarella i Irene Pons Raga. A Fallera Major es van presentar tres senyoretes: Noemí Blanco Laguna, Silvia Ruiz Ruiz i Patricia Ballesteros Caballo.

El dissabte pel matí van començar les proves per a les candidates, que es van sotmetre a una entrevista personal i un simulacre de Crida entre altres amb els jurats designat per Junta Central Fallera de València. De vesprada, al Castell d’Alaquàs i obert al públic, es va realitzar una doble desfilada amb indumentària valenciana per tal de demostrar la seua gràcia, estil i elegència com a última prova abans de desvetllar els noms de les elegides.

Per a finalitzar l’acte, les noves representants, Clara Rodríguez Cucarella i Silvia Ruiz Ruiz pujaren a la pasarel·la emocionades per a ser rebudes per l’Alcalde i la Regidora. Les primeres en felicitar-les van ser les Falleres Majors d’Alaquàs 2025.